**הנדון: הצטרפות בית הספר לתוכנית " בדרך שלי"**

הורים יקרים,

אחד הנושאים המרכזיים בלימוד מתמטיקה בכיתות ד-ה הוא נושא השברים. כדי לתת מענה מיטיבי לילדיכם, במיוחד בתקופה מאתגרת זו, בחרנו להצטרף לתוכנית הייחודית "בדרך שלי", סביבה אינטראקטיבית שתאפשר להם ללמוד ולהתקדם כמעט באופן עצמאי.  
  
הסביבה פותחה על ידי מטח (המרכז לטכנולוגיה חינוכית), בשיתוף פעולה עם חברת מיקרוסופט, וכוללת מערכת הלומדת להכיר את הילד ומתאימה לו מסלול למידה ייחודי בהתאמה אישית, לפי החוזקות שלו והחולשות שלו.

הלמידה מתבצעת בעבודה אישית במחשב בעזרת מגוון סרטונים, פעילויות ואמצעי המחשה.   
כל ילד יכול להתקדם בקצב שלו, וילדים הזקוקים לעזרה יכולים לקבל מהסביבה הסברים, דוגמאות ורמזים על פי הצורך שלהם.  
  
אנו נקבל מהמערכת דוחות לצורכי מעקב, כך שנדע בכל שלב היכן הילדים עומדים ונוכל לכוון אותם, לתמוך בהם ולעזור להם. אנו מאמינים שהלמידה באמצעות הסביבה החדשה תעניק לילדים חוויית למידה מהנה, ותחזק את המוטיבציה, המסוגלות והעצמאות שלהם.

הסביבה זמינה לילדים באופק מבית מטח, סביבת הלימוד המלווה אותם לאורך כל השנה.   
  
אנחנו מזמינים אתכם להיות שותפים לתהליך ולחוויה המיוחדת, להתעניין ולעודד את הילדים לבצע את המשימות. שימו לב: כדי שהמערכת תתווה לילדים מסלול מותאם אישית, חשוב לתת להם להתמודד בעצמם עם המשימות.

אם הילדים נתקלים בקשיים טכניים, יש לפנות למוקד התמיכה הטכנית של מטח בטלפון:  
03-6200622

בברכה,  
צוות בית הספר